**JEGYZŐKÖNYV HELYSZÍNI BEJÁRÁSRÓL**

 **Készült a:**

**Járófelület javításához, karbantartásához szükséges köves munkák elvégzése a metróban** (BKV Zrt. V-456/14.)

**és**

**Oldalfal kőfelületek csiszolási munkáinak elvégzése a metróban**

**(BKV Zrt. V-457/14.)**

tárgyú versenyeztetési eljárások keretében

**2015. április 27. 9:00 órai kezdettel tartott helyszíni bejárásról:**

A bejáráson a következők hangzottak el:

* A köveket a BKV Zrt. biztosítja, ezeket kell a Vállalkozónak majd beépítenie
* A munkavégzés éjszaka üzemszünetben történik. A valós munkavégzés 00:00-3:00-ig tart. Előtte a Vállalkozó előkészülhet a munkához, de érdemi munkát nem végezhet (pld. elkezdheti kipakolni a munkához szükséges anyagokat, eszközöket, úgy, hogy az az utasforgalmat nem korlátozhatja).
* a Vállalkozónak minden esetben feltakarítva kell visszaadni a munkaterületet az üzemkezdésre.
* Éghető anyagot nem építhet be.
* A munkaterületet nem kerítheti le utasforgalom ideje alatt (napközben), ezért ehhez megfelelő anyagot kell a járófelület rendbetételéhez alkalmaznia.
* Az eszközök, anyagok tárolásához helyiséget tudunk biztosítani a lehetőségeink tekintetében, de az ott elhelyezett gépekre, anyagokra felelősséget nem vállalunk. A helyiség kulcsát műszaki ügyeletes kolléga jelenlétében veszi fel a Vállalkozó megbízott munkavállalója, melyről kulcsfelvételi lap készül minden felvétel és leadás esetén. Egy kulcs a BKV Zrt.-nél lesz leborítékolva, hogy havária esetén be tudjunk jutni az adott helyiségbe.
* Az áramot és a vizet a BKV Zrt. biztosítja.
* A munkalehetőség szerint minél kevesebb porral járjon, ezen felül a munkaterületen nem elmozdítható tárgyakat sérülés elkerülése miatt le kell fóliázni.
* Ha valamit le kell szedni az oldalfalról (reklámtábla, vagy olyan eszköz, ami más szolgálathoz tartozik), annak leszedését a BKV Zrt. vagy azzal szerződést kötött külső fél (pl. reklámosok) végzik el.
* A munka során keletkezett iszap elszállításáról a Vállalkozónak kell gondoskodnia.
* A munka kezdése előtt közös bejárást tart a BKV Zrt. a Vállalkozóval, mely során a munka előtti állapotot rögzítjük, szükség szerint fotókkal kiegészítve.